CELEX: 32005R0129
Language: el
Date: 2005-01-20 00:00:00
Title: Κανονισμός (ΕΚ) αριθ. 129/2005 της Επιτροπής, της 20ής Ιανουαρίου 2005, για την κατάταξη εμπορευμάτων στη συνδυασμένη ονοματολογία και για την τροποποίηση του κανονισμού (ΕΚ) αριθ. 955/98

28.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 25/37
            
         
      ΚΑΝΟΝΙΣΜΌΣ (ΕΚ) αριθ. 129/2005 ΤΗΣ ΕΠΙΤΡΟΠΉΣ
   
   της 20ής Ιανουαρίου 2005
   για την κατάταξη εμπορευμάτων στη συνδυασμένη ονοματολογία και για την τροποποίηση του κανονισμού (ΕΚ) αριθ. 955/98
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Η κατάταξη των συσκευών ακουστικής συχνότητας στο κανονισμό (ΕΚ) αριθ. 955/98 της Επιτροπής, της 29ης Απριλίου 1998 σχετικά με την κατάταξη ορισμένων εμπορευμάτων στη συνδυασμένη ονοματολογία (3) είχε ως συνέπεια να καταταγούν τα συστήματα με την ονομασία home cinema στον κωδικό ΣΟ 8543 89 95. Οι κατατάξεις αυτές πρέπει να θεωρούνται εσφαλμένες επειδή δεν είναι σύμφωνες με την κατάταξη που καθορίζεται στο παράρτημα του παρόντος κανονισμού.
            
         
               (6)
            
            
               Ο κανονισμός (ΕΚ) αριθ. 955/98 πρέπει, κατά συνέπεια, να τροποποιηθεί.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Το σημείο 2 του παραρτήματος του κανονισμού (ΕΚ) αριθ. 955/98 διαγράφεται.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιανουαρίου 2005.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1989/2004 της Επιτροπής (EE L 344 της 20.11.2004, σ. 5).
   
      (2)  EE L 302 της 19.10.1992, σ. 1· κανονισμός όπως τροποποιήθηκε τελευταία από την πράξη προσχώρησης του 2003.
   
      (3)  EE L 133 της 7.5.1998, σ. 12.
   
      ΠΑΡΑΡΤΗΜΑ
      
                  Περιγραφή εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Προϊόν συσκευασμένο για τη λιανική πώληση που αποτελείται από:
                              
                                          —
                                       
                                       
                                          μία σύνθετη συσκευή (ενισχυτής ήχου, συσκευή λήψης για τη ραδιοφωνία AM/FM και συσκευή αναπαραγωγής CD/DVD),
                                       
                                    
                                          —
                                       
                                       
                                          ένα υποβαθυφωνικό μεγάφωνο,
                                       
                                    
                                          —
                                       
                                       
                                          πέντε ηχεία και
                                       
                                    
                                          —
                                       
                                       
                                          μία συσκευή τηλεχειρισμού.
                                       
                                    Το προϊόν (γνωστό και ως «σύστημα οικιακού κινηματογράφου — home cinema») είναι σχεδιασμένο να παρέχει ακουστική και βιντεοφωνική οικιακή ψυχαγωγία, κυρίως μέσω της αναπαραγωγής ήχου και εικόνων αποθηκευμένων σε DVD.
                           
                        
               
                  8521 90 00
               
               
                  Η κατάταξη καθορίζεται από τις διατάξεις των γενικών κανόνων 1, 3β) και 6 για την ερμηνεία της συνδυασμένης ονοματολογίας, τη σημείωση 3 του τμήματος XVI, καθώς και από το κείμενο των κωδικών ΣΟ 8521 και 8521 90 00.
                  Το προϊόν είναι σύνολο συσκευασμένο για τη λιανική πώληση, του οποίου το στοιχείο που προσδίδει τον ουσιώδη χαρακτήρα είναι η σύνθετη συσκευή [γενικός κανόνας 3β)].
                  Σύμφωνα με τη σημείωση 3 του τμήματος XVI, το στοιχείο που καθορίζει την κύρια λειτουργία της σύνθετης συσκευής είναι η συσκευή αναπαραγωγής CD/DVD. Η ενίσχυση του ήχου και η αναπαραγωγή ραδιοφωνικών σημάτων θεωρούνται δευτερεύουσες λειτουργίες σε σχέση με τη λειτουργία της αναπαραγωγής βιντεοφωνικών σημάτων.
                  Ως εκ τούτου, το σύνολο κατατάσσεται στον κωδικό ΣΟ 8521 90 00 ως συσκευή αναπαραγωγής βιντεοφωνική.
               
            
                  
                              2.
                           
                           
                              Προϊόν συσκευασμένο για τη λιανική πώληση που αποτελείται από:
                              
                                          —
                                       
                                       
                                          μια συσκευή λήψης για τη ραδιοφωνία AM/FM με ενισχυτή ήχου,
                                       
                                    
                                          —
                                       
                                       
                                          μια συσκευή αναπαραγωγής CD/DVD,
                                       
                                    
                                          —
                                       
                                       
                                          ένα υποβαθυφωνικό μεγάφωνο,
                                       
                                    
                                          —
                                       
                                       
                                          πέντε ηχεία και
                                       
                                    
                                          —
                                       
                                       
                                          μια συσκευή τηλεχειρισμού.
                                       
                                    Το προϊόν (γνωστό και ως «σύστημα οικιακού κινηματογράφου — home cinema») είναι σχεδιασμένο να παρέχει ακουστική και βιντεοφωνική οικιακή ψυχαγωγία, κυρίως μέσω της αναπαραγωγής ήχου και εικόνων αποθηκευμένων σε DVD.
                           
                        
               
                  8521 90 00
               
               
                  Η κατάταξη καθορίζεται από τις διατάξεις των γενικών κανόνων 1, 3β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8521 και 8521 90 00.
                  Το προϊόν είναι σύνολο συσκευασμένο για τη λιανική πώληση, του οποίου το στοιχείο που προσδίδει τον ουσιώδη χαρακτήρα είναι η συσκευή αναπαραγωγής CD/DVD.
                  Ως εκ τούτου, το σύνολο κατατάσσεται στον κωδικό ΣΟ 8521 90 00 ως συσκευή αναπαραγωγής βιντεοφωνική.
               
            
                  
                              3.
                           
                           
                              Αναλυτής δικτύου, που αποτελείται από μια αυτοτελή μονάδα ανάλυσης (analyzer module), καταγραφική μνήμη (capture memory) και σύστημα διασύνδεσης με αυτόματη μηχανή επεξεργασίας πληροφοριών, σε ενιαίο περίβλημα.
                              Ο αναλυτής είναι σχεδιασμένος να παρέχει πληροφορίες σχετικά με την απόδοση των δικτύων μέσω της παρακολούθησης της δραστηριότητας των δικτύων, της αποκωδικοποίησης όλων των κύριων πρωτοκόλλων, καθώς και της δημιουργίας δικτυακής κίνησης.
                              Η αυτόματη μηχανή επεξεργασίας πληροφοριών δεν παρουσιάζεται μαζί με τον αναλυτή.
                           
                        
               
                  9031 80 39
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, τη σημείωση 5 σημείο Ε του κεφαλαίου 84, τη συμπληρωματική σημείωση 1 του κεφαλαίου 90, καθώς και από το κείμενο των κωδικών ΣΟ 9031, 9031 80 και 9031 80 39.
                  Ο αναλυτής, επιτελώντας ειδική λειτουργία μέσω της αυτοτελούς μονάδας ανάλυσης, εξαιρείται από την κλάση 8471 σύμφωνα με τη σημείωση 5, σημείο Ε του κεφαλαίου 84.
                  Ο αναλυτής είναι ειδικά σχεδιασμένος για την ανάλυση της κίνησης σε ένα δίκτυο και όχι για τη μέτρηση ή τον έλεγχο ηλεκτρικών ποσοτήτων, επομένως εξαιρείται από την κλάση 9030.
               
            
                  
                              4.
                           
                           
                              Αναλυτής δικτύου, που αποτελείται από αγωγό κεντρικής διαχείρισης, αυτοτελή μονάδα ανάλυσης, αυτόματη μηχανή επεξεργασίας πληροφοριών, οθόνη και πληκτρολόγιο σε ενιαίο περίβλημα.
                              Ο αναλυτής είναι σχεδιασμένος να επιτελεί τις ακόλουθες λειτουργίες:
                              
                                          —
                                       
                                       
                                          ανάλυση της λειτουργικής κατάστασης των υπαρχόντων δικτύων και των προϊόντων δικτύου,
                                       
                                    
                                          —
                                       
                                       
                                          προσομοίωση των συνθηκών κίνησης και σφάλματος σε υπάρχοντα δίκτυα και προϊόντα δικτύου,
                                       
                                    
                                          —
                                       
                                       
                                          δημιουργία δικτυακής κίνησης.
                                       
                                    
                        
               
                  9031 80 39
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, τη σημείωση 5 σημείο Ε του κεφαλαίου 84, τη συμπληρωματική σημείωση 1 του κεφαλαίου 90, καθώς και από το κείμενο των κωδικών ΣΟ 9031, 9031 80 και 9031 80 39.
                  Ο αναλυτής, επιτελώντας ειδική λειτουργία μέσω της αυτοτελούς μονάδας ανάλυσης, εξαιρείται από την κλάση 8471 σύμφωνα με τη σημείωση 5 σημείο Ε του κεφαλαίου 84.
                  Ο αναλυτής είναι ειδικά σχεδιασμένος για την ανάλυση της κίνησης σε ένα δίκτυο και όχι για τη μέτρηση ή τον έλεγχο ηλεκτρικών ποσοτήτων, επομένως εξαιρείται από την κλάση 9030.